Auglýst eftir manni og bíl í tengslum við sprengjuna 1. febrúar 2012 18:48 Lögreglan á höfuðborgarsvæðinu leitar að karlmanni og hvítri sendibifreið í tengslum við sprengju sem fannst skammt frá Stjórnarráðshúsinu í gærmorgun . Maðurinn er talinn hafa komið með sprengjuna í umræddum bíl , sem er af gerðinni Renault Kangó . Lögregla hefur í dag farið yfir upptökur úr eftirlitsmyndavélum en fjölmargar ábendingar hafa borist vegna málsins . Maður sem var á strætisvagnabiðstöð skammt frá vettvangi í gær , og lýst var eftir , hefur gefið sig fram við lögreglu . Allir þeir sem veitt geta upplýsingar um málið eru beðnir að hafa samband við lögreglu . Bíll sambærilegur þeim sem auglýst er eftir .